CELEX: 62009CA0422
Language: fi
Date: 2010-12-02 00:00:00
Title: Yhdistetyt asiat C-422/09, C-425/09 ja C-426/09: Unionin tuomioistuimen tuomio (kahdeksas jaosto) 2.12.2010 (Symvoulio tis Epikrateiasin (Kreikka) esittämät ennakkoratkaisupyynnöt) — Vassiliki Stylianou Vandorou (C-422/09), Vassilios Alexandrou Giankoulis (C-425/09) ja Ioannis Georgiou Askoxilakis (C-426/09) v. Ypourgos Ethnikis paideias kai Thriskevmaton (EY 39 ja EY 43 artikla — Direktiivi 89/48/EY — Tutkintojen tunnustaminen — Ammattikokemuksen käsite)

29.1.2011   
            
            
               FI
            
            
               Euroopan unionin virallinen lehti
            
            
               C 30/7
            
         Unionin tuomioistuimen tuomio (kahdeksas jaosto) 2.12.2010 (Symvoulio tis Epikrateiasin (Kreikka) esittämät ennakkoratkaisupyynnöt) — Vassiliki Stylianou Vandorou (C-422/09), Vassilios Alexandrou Giankoulis (C-425/09) ja Ioannis Georgiou Askoxilakis (C-426/09) v. Ypourgos Ethnikis paideias kai Thriskevmaton
   (Yhdistetyt asiat C-422/09, C-425/09 ja C-426/09) (1)
   
   (EY 39 ja EY 43 artikla - Direktiivi 89/48/EY - Tutkintojen tunnustaminen - Ammattikokemuksen käsite)
   2011/C 30/10
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Symvoulio tis Epikrateias
   
      Pääasian asianosaiset
   
   
      Kantajat: Vassiliki Stylianou Vandorou (C-422/09), Vassilios Alexandrou Giankoulis (C-425/09) ja Ioannis Georgiou Askoxilakis (C-426/09)
   
      Vastaaja: Ypourgos Ethnikis paideias kai Thriskevmaton
   
      Oikeudenkäynnin kohde
   
   Ennakkoratkaisupyyntö — Symvoulio tis Epikrateias (Kreikka) — Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin 89/48/ETY (EYVL L 19, s. 16) 4 artiklan 1 kohdan b alakohdan tulkinta — Ammatillisen koulutuksen tunnustamista koskevasta yleisestä järjestelmästä annettujen neuvoston direktiivien 89/48/ETY ja 92/51/ETY sekä yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmasian alan ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY muuttamisesta 14.5.2001 annetun Euroopan parlamentin ja neuvoston direktiivin 2001/19/EY (EYVL L 206, s. 1) 1 artiklan 3 kohdan tulkinta — Pääsy säänneltyyn ammattiin tai säännellyn ammatin harjoittaminen samoilla edellytyksillä, joita sovelletaan kotimaisiin ammatinharjoittajiin — Valantehneen kirjanpitäjä-veroneuvojan ammatti — Ammattikokemuksen käsite
   
      Tuomiolauselma
   
   Kansallinen viranomainen, joka vastaa jossakin toisessa jäsenvaltiossa hankitun ammattipätevyyden tunnustamisesta, on määrätessään sellaisista mahdollisista korvaavista toimenpiteistä, joiden tarkoituksena on kattaa hakijan suorittaman koulutuksen ja vastaanottavassa jäsenvaltiossa edellytetyn koulutuksen väliset olennaiset erot, velvollinen EY 39 ja EY 43 artiklan nojalla ottamaan huomioon tällaiset erot mahdollisesti kokonaan tai osittain kattavan käytännön kokemuksen.
   
      (1)  EUVL C 24, 30.1.2010.